Entrepreneurskap: Hierdie mense inspireer myhttps://rak2.spens.co.za/radio/2016/kragklonte/kragklont-hannes-dreyer-2.mp3 Foto: Verskaf. Tyd vir nog ŉ bykomende bonusvraag en -antwoord van Jacques Basson van Klipkouers se onderhoud met dr. Hannes Dreyer. Ek dink nie daar’s regtig ŉ besigheid wat ŉ groot invloed het nie, maar daar is sekere mense soos Robert Kiyosaki. Ek dink daar is ŉ ongelooflike aantal ouens wat by my uitgekom het danksy Robert Kiyosaki. Hy’t die saadjie by die ouens geplant en ek dink hy’t dit op só ŉ manier gedoen dat mense daarop gereageer het. Ek stem wel nie met baie van wat hy sê saam nie, want wat in Amerika werk en wat hier werk, is twee verskillende goed. Sy besigheid is eintlik om boeke te verkoop, want dit is waar hy sy kliënte vandaan kry sodat hy sy ander besighede daaruit kan bedryf, maar hy’t definitief ŉ uitwerking. Jy kan nie glo hoeveel ouens kom langs dié weg by my uit nie. Dan sê so ŉ ou hy’t Robert Kiyosaki se boek gelees en toe kom hy agter, my magtig, maar hier moet iets anderster wees – hy begin toe soek en vind hier’s ander mense wat ook op daardie manier dink. So, ek wil vir Robert Kiyosaki baie dankie sê – ek dink hy’t dalk op die regte tyd in my besigheid gekom en miskien ŉ groot rol gespeel! Iemand anders wat ook ŉ rol gespeel het, is Dolf de Roos. Hy het destyds saam met Robert Kyiosaki ŉ klomp goed begin skryf. Toe kom die plaaslike ouens agter dat ek daardie selfde goed al jare in eiendomme doen – en ek sit hier in Suid-Afrika en kan tot Afrikaans praat as dit moet! So, ek dink daardie twee het definitief ŉ uitwerking op my besigheid gehad. Die volledige onderhoud waar Hannes Dreyer sy wenke met entrepreneurs deel, word Donderdag gepubliseer.